Da Australien fredag aften tabte 4-1 til Norge, så den danske landstræner, Åge Hareide, med. Og her lagde han mærke til flere ting, som Danmark kan udnytte, når de møder Australien i gruppespillet til VM.

Det fortæller han ifølge Ritzau.

- Vi kan godt drage inspiration af Norges indsats. De lavede mål på en dødbold, og de lavede mål på kontraangreb. Vilkårene var også gode, for der var god plads, og kampen viser, hvor der kan opstå muligheder, fortæller han.

Australierne har også skiftet landstræner til Bert van Marwijk, siden de kvalificerede sig i november, og det har også haft en betydning for, hvordan de spiller, lyder det fra landstræneren.

- Det var vigtigt at finde ud af, hvad systemskiftet betyder for dem. De er begyndt at spille med fire mand i bagkæden i stedet for tre, og man kan vel godt sige, at det ikke fungerede helt optimalt.

- Man kunne også se, at de var mere interesserede i at have bolden. De er stadigvæk duelstærke, men de spiller ikke længere med en masse lange bolde, nu vil de hellere holde i bolden.

Hareide understreger til gengæld, at van Marwijks mandskab formentlig vil fremstå bedre, når slutrunden sparkes i gang, og at han vil se deres resterende testkampe.

Foruden Australien er Danmark også i gruppe med Frankrig og Peru.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.